呢個站喺廣州嘅老西關傳統地區，附近冇幾遠就係上下九步行街同泮塘嗰邊，喺呢個附近都有好多住宅、食肆、商場呢啲生活設施。除咗附近居民成日攞佢嚟坐車之外，如估其它地區啲市民同遊客去上下九嗰邊，都嚟坐1號線到呢個站落車。所以呢個站都幾多人下，一到咗節假日，重成日人山人海，逼到爆咁滯，所以地鐵方面都成日喺呢個站搞客流控制都有。但係喺2013年12月28號開咗6號線之後，有乘客改咗去文化公園站落車再行去上下九嗰邊喇。